המכון לרפואה ימית

המכון לרפואה ימית (מר"י) הוא יחידה של חיל הים הישראלי הנמצאת בבסיס חיפה המבצעת טיפולי תא לחץ צבאיים ואזרחיים בגזרת הצפון.

==משימות המכון==
הפעלת לוחמים בתווך התת-מימי מחייבת מידע רב והוראות ברורות עד גבול היכולת. מדי פעם קורות תקלות המחייבות טיפול מיידי בשיטה מיוחדת שגובשה במחקר ונוסתה בהצלחה. אזרחים העוסקים בצלילה להנאתם מגזימים לעיתים ומגיעים למצב של נפגע צלילה.
חיל הים מפעיל לוחמים בתווך התת-מימי בשלושה תחומים עיקריים: 
בצוות צוללת - צוללנים חייבים לדעת ולתרגל מצבי חילוץ מצוללת שקועה בעומק משתנה. שיטת החילוץ מצוללת מביאה את הנחלצים למצב של נפגעי צלילה המחייבים טיפול מיידי. 
צוללים פושטים- הפעילות התת-מימית הנדרשת מהלוחמים כוללת תקיפה בנמלי אויב, פשיטות קומנדו שמחייבות מעבר בצלילה. 
צוללים הגנתיים – הנדרשים לבדוק את הנמל ותחתיות כלי השיט להגנה מתקיפות קומנדו ימי של האויב. 
צוללי עבודות תת-מימיות בתחתיות כלי שיט וביסודות המשוקעים של המעגנים, עבודות שונות בלב הים ובעומקים גדולים, חיפוש גופות אנשים שטבעו או טייסים שנטשו למים ומטוסם שקע. כולל השפעות עבודה במשך זמן ארוך מתחת למים בעומקים השונים תוך הפעלת ציוד המיועד לכך.

בפעילויות האלה נמצא הצולל בתווך עוין לגוף האדם. לשם כך פותחו שיטות עבודה שמאפשרות תפקוד. המצב הוא גבולי בכל חריגה יש השפעות פיזיולוגיות, ורפואיות שונות שיש להתכונן אליהן, ברמה של מניעה וברמה טיפולית.

==מבנה ופעילות==
המכון לרפואה ימית מתמודד עם מספר דרישות ולכן מתחלק לארבעה מדורים: מדור קליני תת-מימי (מדור טיפולי) המתעסק ככלל בתא לחץ לנפגעי צלילה ולחולים אחרים ובנוסף מענה כשירות רפואית לצלילה, מדור רפואת שגרה וחירום (מדור טיפולי) הנותן מענה רפואה ראשונית לחיילים בזירה הן מבחינת שגרה והן מבחינת חירום, מדור למחקר בפיזיולוגיה של הצלילה (מדור מחקר) המתעסק במחקרים בתחומי המכון ואחרון הוא מדור תפקוד האדם בים (מדור טיפולי) הנותן טיפול לחיילים שצריכים מענה במצב שנקרא בשפה העממית ״מחלת ים״.

מפקד המכון הוא קצין בוגר עתודת רפואה בדרגת סא"ל. סגל המכון מונה כ-40 אנשי צוות: רופאים, אחים, חובשים וטכנאי תא הלחץ אשר תופסים כוננות במשך כל שעות היממה לטיפולים בתא הלחץ.

המכון עומד בקשר מקצועי עם יחידות תאי הלחץ במרכז רפואי יצחק שמיר בצריפין, בית חולים אלישע בחיפה והמרכז הרפואי יוספטל באילת.

==היסטוריה==

המדור לרפואה תת-מימית שהיה קיים עד 1975 ,ושעליו פיקד ד"ר בני פלד, שודרג על ידי מפקדו ד"ר יהודה מלמד כמכון הלאומי לרפואת צלילה ולרפואה היפרברית. 

המכון נעשה מוסד קליני מחקרי בתחומי רפואת הצלילה, הפיזיולוגיה והרפואה ההיפרברית. המכון הוכר ככזה על ידי משרד הבריאות בשנת 1982. קיבל הכרה בין לאומית כעומד בשורה הראשונה של מוסדות בתחום זה בעולם.

מפקדי חיל הים הכירו בחשיבות המכון לרפואה ימית בכל הנושאים התת-מימיים וקיבל את ותמיכתם לפי הצורך. בשיתוף פעולה עם מפקדי שייטת 13 ומפקדי שייטת הצוללות הגדרו תפקידי המכון לרפואה ימית ונקבעה מסגרתו המקצועית.
תעודת פרס אלקלס למכון על הצטיינות בתחום הרפואה, 17 באוקטובר 1993.{{תמונה להחלפה}}

===הרחבת תחומי טיפול===
בשיתוף עם פרופ' שמעון בורשטיין מבית החולים רמב"ם הורחב הטיפול בתא לחץ גם להוריות טיפול שאינן קשורות בצלילה. בתמיכתו של תא"ל ד"ר ערן דולב, שהיה קצין רפואה ראשי, הכיר משרד הבריאות בשנת 1982 במכון לרפואה ימית של חיל הים ובשיתוף בית החולים רמב"ם כמכון הלאומי לרפואת צלילה ורפואה היפרברית ובהמשך לכך קיבל המכון הכרה בין לאומית.

ב-1986 כתבו ד"ר יהודה מלמד, סגנו ד"ר דני שרמן פרופ' שמעון בורשטיין את הוריות הטיפול בתא לחץ. הייתה זו הפעם הראשונה בה נכתבו הוריות כאלו, חמש עשר במספר שנכנסו לסל השירותים, הוריות אלה קיבלו ב-1994 תוקף ונכללו בחוק הבריאות הממלכתי. ההוריות הללו קימות בסל הבריאות עד היום וקופות החולים השונות מחויבות לממנן למטופלים.

===ציון הערכה===
בשנת 1993 קיבל המכון הוקרה על תרומתו למדע הרפואה וזכה בפרס לקלס מטעם הקרן הקיימת.

== מפקדי המכון ==
{|border="1" align="center""| class="wikitable mw-collapsible mw-collapsed"
| colspan="6" |מפקדי המכון לרפואה ימית
|+
|-
|דרגה ושם||תקופת הפיקוד||נושאים לציון||תמונה
|-
|אל"ם ד"ר יהודה מלמד || 1995-1974|| ||שמאל
|-
|סא"ל ד"ר אבי צ'ופק || || ||
|-
| סא"ל ד"ר אמיר אברמוביץ' || || ||
|-
|סא"ל ד"ר יוחאי אדיר || || ||
|-
| סא"ל ד"ר יואב יניר || || ||
|-
| סא"ל ד"ר רונן בר ||2014-2019 || ||
|-
|סא"ל ד"ר ינון מצליח || 2019-2021 || ||
|-
|סא"ל ד"ר אורלי קנול || נוכחית || || ||
|}

==גלריה==
<gallery>
File:DrMelamedCompressionTank1.jpg |ד"ר מלמד כמפקד המכון, עומד בפתח תא לחץ "דרגר" במכון לרפואה ימית בבסיס חיפה בראשית 1978.
File:31 MedicElkalasPrize.jpg |מברכים לרגל קבלת פרס "אלקלס" למכון לרפואה ימית הצטיינות בתחומי הרפואה ל-1993
קובץ:HN-pressure-chamber.jpg|תא לחץ ישן של המכון במוזיאון ההעפלה וחיל הים.
File:JMelamedHyperbox2019.jpg|ד"ר מלמד עם תא לחץ ישן
</gallery>

==מקורות וקריאה נוספת==
*רותי אליאב, רופא בעולם הדממה במחנה 1980.
*אלינא קרמר, טיפול בלחץ גבוה, הלחץ שעושה רק טוב, 'בין גלים' ינואר 2014.

<div style="direction: ltr;">
* Shlomo Cohen, Red Sea Diver's Guide Red Sea Diver's (publications) 1975.
* Richard Lincoln, The Israel Naval Medical Institute Publicaions Volume I and II, 1992.
* Frank M. Best Israeli Hyperbaric Unit Treats Civilians Most U.S. MEDICINE, December 1998.
</div>

== ראו גם==
ספר פרסומי המכון לרפואה ימית, כרך ראשון ינואר 1992.{{תמונה להחלפה}}
* 
* 
* 

==קישורים חיצוניים==
* [http://www.themedical.co.il/Article.aspx?f=13&s=2&id=734 רפואה בלחץ], אתר The medical
* [https://beingalim.files.wordpress.com/2021/01/1973-8-beingalim5-1.pdf	המכון לרפואה ימית],	'בין גלים' 5 אוגוסט 1973 עמ'	17.
* דבורה הדר,	[https://beingalim.files.wordpress.com/2021/02/1976-9-bg.pdf	חמשים תאונות צלילה מיותרות],	'בין גלים' ספטמבר 1976 עמ'	3.
* אילה דוכס,	[https://beingalim.files.wordpress.com/2021/01/beingalimapril1978.pdf	תאותר רגישות למחלת ים],	'בין גלים' אפריל 1978 עמ'	8.
* רחל אורן,	[https://beingalim.files.wordpress.com/2021/01/1978-6-beingalim.pdf	חולדות בשירות הצי],	'בין גלים ' יוני, 1978 עמ'	20.
* שלמה מן,	[https://beingalim.files.wordpress.com/2021/01/1981-6-beingalim.pdf	חולים אזרחים מטופלים במכון לרפואה ימית], 'בין גלים' יוני 1981 עמ' 23.
* צביקה רייך,	[https://beingalim.files.wordpress.com/2021/01/1982-6-10-beingalim-se2.pdf	תושבת לבנון קיבלה טיפול במכון לרפואה ימית],	בין גלים הוצאה מיוחדת 2, 10 ביוני 1982 עמ'	4.
* אריה קיזל וצבי רייך,	[https://beingalim.files.wordpress.com/2021/01/1983-12beingalim160.pdf	רפואה מאטמוספירה אחרת	וגם מר"י זוכה להכרה בינלאומית], 'בין גלים' 160 דצמבר 1983, עמ' 11 ו-15.
* רענן צ'רבינסקי ורותי רודנר,	[https://beingalim.files.wordpress.com/2021/01/1987-6-beingalim-170-171.pdf	חדש במר"י ד"ר מלמד חזר], 'בין גלים' 170–171 יוני 1987, עמ' 21.
* סיגל בוכריס, 	[https://beingalim.files.wordpress.com/2021/02/1989-4-bg-177.pdf	מר"י מציל מעיוורון, מר"י טיפלו בנפגעי קרה],	'בין גלים' 177 אפריל 1989 עמ'	10.
* אבי אובל, [https://beingalim.files.wordpress.com/2021/02/1990-4-bg-180.pdf רפואה ימית - מר"י]	בין גלים 180 אפריל 1990 עמ'	22.
* שני פייס ויהודה מלמד, [https://beingalim.files.wordpress.com/2021/02/1991-1-bg-182.pdf קולטת עליה- יוליה ממר"י וגם צלילה –מחלת דקומפרסיה – סכנה מצטברת] 'בין גלים' 182 ינואר 1991, עמ'29 ו-47.
* עמיחי אלפרוביץ, [https://beingalim.files.wordpress.com/2021/02/1998-3-shoval.pdf מכניסים ללחץ - במר"י], 'שובל' מידעון עמותת חיל הים, מרץ 1998 עמ'	2.
* יהודה מלמד, [https://www.youtube.com/watch?v=yF8WXfufzpU תרומת רפואת הצלילה לתועלת הרפואה הציבורית], הרצאה, הקריה הרפואית רמב"ם, יוני 2012.
* [https://www.youtube.com/watch?v=JUtnHdJ1a04 תא לחץ במכון לרפואה ימית], אלבום סרטי חיל הים, 2014.

==ביאורים==

==הערות שוליים==

קטגוריה:חיל הים הישראלי
קטגוריה:רפואת צלילה
קטגוריה:חיפה: רפואה
קטגוריה:ישראל: מכוני בריאות